Orange Is the New Black

***Orange Is the New Black*** (često napisano sa skraćenicom ***OITNB***) jest američka kriminalistička drama-komedija koju je kreirala Jenji Kohan. Premijerno je prikazana na Netflixu 11. jula 2013. Seriju su producirale kompanije Tilted Productions i Lionsgate Television, a bazira se na memoarima Piper Kerman i njenoj knjizi ''Orange Is the New Black: My Year in a Women's Prison* koja govori o njenim iskustvima u zatvoru. Druga sezona premijerno je prikazana 6. juna 2014. u 3:00 (EDT). Dana 10. jula 2014, serija je dobila 12 nominacija za *Emmyja*. Treća sezona počela je s prikazivanjem 11. juna 2015, a četvrta 17. juna 2016.

## Sažetak 
Serija se vrti oko Piper Chapman (Taylor Schilling), biseksualne žene koja živi u New Yorku te je osuđena na 15 mjeseci u ženskom federalnom zatvoru zbog prenošenja aktovke pune novca od droge svojoj bivšoj djevojci Alex Vause (Laura Prepon), koja se bavila međunarodnim švercom droge. Prekršaj se desio deset godina prije početka serije i u tom vremenu, Piper se posvetila tihom i zakonskom životu u višoj srednjoj klasi New Yorka. U zatvoru se Piper ponovo sreće s Alex (koja ju je možda ocinkala tokom svog suđenja što je dovelo do Piperinog hapšenja), preispituju svoju vezu i suočavaju se s drugim zatvorenicima.

## Glumci i uloge 
### Glavne uloge 

Datoteka:Taylor Schilling at Paley Fest Orange Is The New Black.jpg|Taylor Schilling u ulozi *Piper Chapman*
Datoteka:Laura Prepon at Paley Fest Orange Is The New Black.jpg|Laura Prepon u ulozi *Alex Vause*
Datoteka:Jason Biggs 2012.jpg|Jason Biggs u ulozi *Larry Bloom*
Datoteka:Kate Mulgrew Shankbone Metropolitan Opera 2009.jpg|Kate Mulgrew u ulozi *Red*
Datoteka:Natasha Lyonne 2014 (cropped).jpg|Natasha Lyonne u ulozi *Nicky*
|Uzo Aduba u ulozi *Crazy Eyes*
Datoteka:Danielle Brooks 2014.jpg|Danielle Brooks u ulozi *Taystee*
Datoteka:TarynManning07TIFF.jpg|Taryn Manning u ulozi *Pennsatucky*
Datoteka:Lorraine Toussaint.jpg|Lorraine Tousaint u ulozi *Vee*
Datoteka:Yael Stone at Paley Fest Orange Is The New Black.jpg|Yael Stone u ulozi *Lorna Morello*
Datoteka:Dascha Polanco 2014.jpg|Dascha Polanco u ulozi *Dayanara Diaz*
Datoteka:Selenis Leyva.jpg|Selenis Leyva u ulozi *Gloria Mendoza*
Datoteka:Adrienne C. Moore.jpg|Adrienne C. Moore u ulozi *Black Cindy*
Datoteka:Samira Wiley 13.jpg|Samira Wiley u ulozi *Poussey Washington*
Datoteka:Lea DeLaria.jpg|Lea Delaria u ulozi *Big Boo*

### Sporedne uloge
## Epizode 
## Produkcija 
U julu 2011, objavljeno je da su kompanije Lionsgate Television i Netflix bile u procesu pregovaranja o dodavanju *Orange Is the New Black* u sastav Netflixovih originalnih serija. Kratko nakon toga, Jason Biggs dobio je ulogu Piperinog zaručnika Larryja Blooma.

Laura Prepon i Yael Stone bile su sljedeće da se pridruže glumačkoj postavi s Laverne Cox, afroameričkoj transrodnoj ženi u ulozi Sophije Burset. Američki časopis *The Advocate* pohvalio je *Orange Is the New Black* na odabiru transrodne žene za ovakvu vrstu uloge. Voditelju radijskog programa *This American Life'' Iri Glassu ponuđena je uloga radijskog voditelja Maurza Kinda, ali ju je odbio. Uloga je na kraju pripala Robertu Stantonu.

Serija se odvija u izmišljenom zatvoru u gradu Litchfield, New York, koji jeste stvarno mjesto, ali nema federalni zatvor. Serija je počela sa snimanjem u starom psihijatrijskom centru "Rockland Children's" u Okrugu Rockland u saveznoj državi New York 7. marta 2013.

Netflix je 27. juna 2013. obnovio seriju s drugom sezonom, a 5. maja 2014, Laura Prepon izjavila je da je serija obnovljena za još jednu, treću sezonu. Spisak imena za prvu epizodu treće sezone objavljena su uključući naslov "It's the Great Blumpkin, Charlie Brown!"

## Emitiranje u svijetu 
Serija je počela s emitiranjem na Novom Zelandu na kanalu TV2 19. augusta 2013. i Australiji 9. oktobra 2013. na kanalu Showcase. Druga sezona počela je s emitiranjem 16. jula 2014. na kanalu Showcase.

## Odaziv 
300px|right|thumb|Članovi ekipe sa svojom nagradom *Peabody* u maju 2014.
*Orange Is the New Black* dobila je pozitivne kritike. Na sajtu Metacritic 1. sezona ima rezultat 79 od 100, zasnovan na 32 kritike, što ukazuje na "općenito povoljne ocjene" Na sajtu Rotten Tomatoes 1. sezona ima rejting od 93%, zasnovan na 40 kritike, s prosječnom ocjenom 8,2 od 10. U konsenzusu navedenom na ovom sajtu stoji: "*Orange Is the New Black* je jaka mješavina crnog humora i dramatične težine sa zanimljivim likovima i intrigantnom retrospekcijskom strukturom."

Hank Stuever, televizijski kritičar za *The Washington Post* dao je savršen rejting seriji *Orange Is the New Black*. U svojoj recenziji serije, naglasio je sljedeće: "U Jenji Kohaninoj novoj veličanstvenoj i zanosnoj seriji, zatvor je zaista strašan. Ali je također prepun potpunim rasponom osjećanja i pričâ koje su tako dobro donešene u svijet u kome ne znate da li će paket žvaki da počne novu romansu ili uslijedi prijetnjama po život." Maureen Ryan iz *The Huffington Post*a napisao je da je "ovo jedna od najboljih emisija koje je on vidio ove godine" i "od šest epizoda koje je vidio, žudi za još".

Druga sezona serije također je naišla na pozitivni prijem kod kritičara. Na sajtu Rotten Tomatoes ima rejting od 97%, zasnovan na 35 kritike, s prosječnom ocjenom 9,1 od 10. Na sajtu Metacritic serija ima rezultat 89 od 100, zasnovan na 30 kritika. David Wiegland iz *San Francisco Chronicle*a dao je sezoni pozitivne kritike izjavivši za prvih šest epizoda da "ne da su jednako dobre kao one iz prve sezone, već bi se moglo reći da su još bolje." Ima više gledalaca nego drugi Netflixovi originali poput serija *Kuća od karata* i *Prikraćeni*.

## Reference 
## Vanjski linkovi 
* *Orange Is the New Black* na Netflixu

Kategorija:Američke TV-serije sa početkom prikazivanja 2013.
Kategorija:Američke kriminalističke serije iz 2010-ih
Kategorija:Američke dramedijske serije iz 2010-ih
Kategorija:Američke TV-serije iz 2010-ih
Kategorija:TV-emisije na engleskom jeziku
Kategorija:Američke humorističke serije iz 2010-ih
Kategorija:TV-serije u produkciji Netflixa